CELEX: 32011D0493
Language: hu
Date: 2011-08-05 00:00:00
Title: 2011/493/EU: A Bizottság végrehajtási határozata ( 2011. augusztus 5. ) Bulgáriában a vadon élő állatokban előforduló ragadós száj- és körömfájás felszámolására irányuló terv jóváhagyásáról (az értesítés a C(2011) 5625. számú dokumentummal történt)

6.8.2011   
            
            
               HU
            
            
               Az Európai Unió Hivatalos Lapja
            
            
               L 203/32
            
         A BIZOTTSÁG VÉGREHAJTÁSI HATÁROZATA
   (2011. augusztus 5.)
   Bulgáriában a vadon élő állatokban előforduló ragadós száj- és körömfájás felszámolására irányuló terv jóváhagyásáról
   (az értesítés a C(2011) 5625. számú dokumentummal történt)
   (Csak a bolgár nyelvű szöveg hiteles)
   (2011/493/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvre (1) és különösen annak XVIII. melléklete B. részének (2) bekezdésére,
   mivel:
   
               (1)
            
            
               A 2003/85/EK irányelv (a továbbiakban: irányelv) a ragadós száj- és körömfájás elleni védekezésre vonatkozóan uniós intézkedéseket vezet be, beleértve a vadon élő állatokban előforduló ragadós száj- és körömfájás megerősített előfordulása esetén alkalmazandó intézkedéseket is.
            
         
               (2)
            
            
               Megerősítették, hogy egyszer vaddisznó esetében fordult elő a ragadós száj- és körömfájás, összesen pedig 11 esetben tört ki e járvány az állatállományban a bulgáriai Burgas régióban 2011. január 5. és április 7. között. Következésképpen Bulgária intézkedéseket vezetett be az irányelv keretén belül.
            
         
               (3)
            
            
               Az irányelv 85. cikke (4) bekezdésének megfelelően amint Bulgária illetékes hatósága megerősítette a ragadós száj- és körömfájás vadon élő állatokban való első előfordulását, az irányelv XVIII. mellékletének A. részében előírt intézkedéseket alkalmazta a betegség terjedésének visszaszorítása érdekében.
            
         
               (4)
            
            
               Ezenkívül Bulgária tervet dolgozott ki a fertőzöttnek nyilvánított területen a vadon élő állatokban előforduló ragadós száj- és körömfájás felszámolására, és meghatározta a szóban forgó területen található gazdaságokban alkalmazott intézkedéseket az irányelv XVIII. melléklete B. részének megfelelően.
            
         
               (5)
            
            
               A ragadós száj- és körömfájás vadállományban való előfordulásának megerősítését követő 90 napon belül, 2011. április 4-én Bulgária tervet nyújtott be, mely a Burgas, Yambol és Haskovo régiók egyes részeiben a vadállományban előforduló ragadós száj- és körömfájás felszámolására irányult.
            
         
               (6)
            
            
               A Bizottság által végzett értékelés szerint a Bulgária által benyújtott terv megfelel az irányelv XVIII. mellékletének B. részében meghatározott követelményeknek, és úgy tűnik, lehetővé teszi a kitűzött célok elérését. Emiatt jóvá kell hagyni a tervet.
            
         
               (7)
            
            
               Ezenkívül Burgas és Yambol régiók egyes részeiben a felszámolási tervben előírt intézkedéseket megerősítették a bulgáriai ragadós száj- és körömfájás elleni egyes védekezési intézkedésekről szóló, 2011. január 19-i 2011/44/EU bizottsági határozatban (2) előírt intézkedések.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A vadon élő állatokban előforduló ragadós száj- és körömfájás felszámolására irányuló terv jóváhagyása
   A Bulgária által a Bizottsághoz 2011. április 4-én benyújtott, a ragadós száj- és körömfájásra fogékony vadon élő állatokban előforduló, szóban forgó betegségnek a mellékletben meghatározott területeken való felszámolására irányuló terv jóváhagyásra kerül.
   2. cikk
   Megfelelés
   Bulgária meghozza és kihirdeti az e határozatnak való megfeleléshez szükséges intézkedéseket.
   Erről haladéktalanul tájékoztatja a Bizottságot.
   3. cikk
   Címzett
   Ennek a határozatnak a Bolgár Köztársaság a címzettje.
   
      Kelt Brüsszelben, 2011. augusztus 5-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 306., 2003.11.22., 1. o.
   
      (2)  HL L 19., 2011.1.22., 20. o.
   
      MELLÉKLET
      
         Bulgária azon területei, melyeken a ragadós száj- és körömfájásra fogékony vadon élő állatokban előforduló, szóban forgó betegség felszámolására irányuló tervet végre kell hajtani
      
      Burgas, Yambol és Haskovo régiók következő határokon belüli területei:
      
                  1.
               
               
                  Északi határok:
                  
                              a)
                           
                           
                              Primorsko és Sozopol (Burgas régió) településeken:
                              
                                          i.
                                       
                                       
                                          a Fekete-tenger partján Kiten városától nyugatra kezdődő 99. számú út Primorskoig, onnan pedig a 992. számú másodrendű út Yasna Polyanaig, majd tovább Novo Panicharevoig, ahol az út eléri a 9/E87 számú utat;
                                       
                                    
                                          ii.
                                       
                                       
                                          az északra tartó 9/E87 számú út az Izvorba vezető másodrendű úttal való kereszteződésig;
                                       
                                    
                                          iii.
                                       
                                       
                                          az Izvorba, Zidarovoba, Gabarba vezető út addig a pontig, ahol a helyi út eléri Sredets település közigazgatási határát az északi szélesség 42°18′19,82″ és keleti hosszúság 27°17′12,11″ koordináták által meghatározott ponton;
                                       
                                    
                        
                              b)
                           
                           
                              Sredets (Burgas régió) településen:
                              
                                          i.
                                       
                                       
                                          a helyi út a fentiekben meghatározott koordinátáktól Drachevoig, Drachevo falu, majd az úton tovább Drachevo északi részétől a 79. számú főút és az 53. számú főút Sredets falu keleti részén található kereszteződéséig;
                                       
                                    
                                          ii.
                                       
                                       
                                          Sredets déli határai;
                                       
                                    
                                          iii.
                                       
                                       
                                          a Sredetsből kiinduló helyi út nyugat felé Belila faluig, majd a Sredetska folyón átívelő híd útteste Prohod falutól nyugatra, beleértve Prohod falut is;
                                       
                                    
                                          iv.
                                       
                                       
                                          a Sredetska folyó a Prohodból Bistretsbe vezető helyi úttal való kereszteződésétől addig a pontig, ahol a folyónak az Oman faluba (Bolyarovo település) vezető ága eléri Bolyarovo település határát az északi szélesség 42°16′57,78″ és keleti hosszúság 26°57′33,54″ koordináták által meghatározott ponton;
                                       
                                    
                        
                              c)
                           
                           
                              Bolyarovo (Yambol régió) településen:
                              
                                          i.
                                       
                                       
                                          a Sredetska folyó attól a ponttól, ahol a folyónak az Oman faluba vezető ága eléri Bolyarovo település határát az északi szélesség 42°16′57,78″ és keleti hosszúság 26°57′33,54″ koordináták által meghatározott ponton, és tovább Omanig;
                                       
                                    
                                          ii.
                                       
                                       
                                          az Omantól Dennitsaig vezető út és tovább a Kamenetsből Stefan Karadzhovoig vezető úttal való kereszteződésig;
                                       
                                    
                                          iii.
                                       
                                       
                                          a Stefan Karadzhovoból Dabovoba vezető út Popovoig és addig a pontig, ahol az út eléri Elhovo település határát az északi szélesség 42°18′48″ és keleti hosszúság 27°41′45″ koordináták által meghatározott ponton;
                                       
                                    
                        
                              d)
                           
                           
                              Elhovo (Yambol régió) településen:
                              
                                          i.
                                       
                                       
                                          a Dobrichba vezető út a c) pont iii. alpontjában megadott ponttól Dobrichtól délre a 79. számú úttal való kereszteződésig;
                                       
                                    
                                          ii.
                                       
                                       
                                          a 79. számú út Dobrichból Elhovotól keletre a 7. számú úttal való kereszteződésig.
                                       
                                    
                        
            
                  2.
               
               
                  Nyugati határok:
                  
                              a)
                           
                           
                              Elhovo (Yambol régió) településen:
                              
                                          i.
                                       
                                       
                                          a 7. számú út Elhovoból Knyazhevo falutól északkeletre a 76. számú úttal való kereszteződésig;
                                       
                                    
                                          ii.
                                       
                                       
                                          a 76. számú utat Knyazhevo falu északi részén keresztező és Sremig vezető másodrendű út;
                                       
                                    
                        
                              b)
                           
                           
                              Topolovgrad (Haskovo régió) településen:
                              
                                          i.
                                       
                                       
                                          a Knyazhevoból Srembe, Ustembe és tovább Planinovoba vezető út;
                                       
                                    
                                          ii.
                                       
                                       
                                          a Planinovoból az északi szélesség 41°57′12″ és keleti hosszúság 26°21′56″ koordináták által meghatározott ponton lévő kereszteződésig vezető út, Svilengrad település határának közelében;
                                       
                                    
                        
                              c)
                           
                           
                              Svilengrad (Haskovo régió) településen:
                              
                                          i.
                                       
                                       
                                          a b) pont ii. alpontjában meghatározott kereszteződéstől kiinduló út, mely délen Dervishka Mogilaba, Levkaba és a Svilengradba vezető 55. számú úttal való kereszteződésig vezet;
                                       
                                    
                                          ii.
                                       
                                       
                                          az 55. számú út az i. alpontban megadott kereszteződéstől a 8. számú úttal való kereszteződésig Svilengradtól északra;
                                       
                                    
                                          iii.
                                       
                                       
                                          a 8. számú út Svilengradtól délkeletre, párhuzamosan követve az E 80. számú utat a török határon lévő Kapitan Andreevoig.
                                       
                                    
                        
            
                  3.
               
               
                  Déli határok:
                  A Bulgária és Törökország közötti (szárazföldi és folyami) országhatár nyugaton Kapitan Andreevotól keleten Rezovoig.
               
            
                  4.
               
               
                  Keleti határok:
                  A Fekete-tengeri partvidék Rezovo és Kiten között.